OpenLLM-France/wikimedia huggingface dataset:
# Timbroù Ginea-Nevez ar C'hornaoueg

Emañ enez Ginea-Nevez en norzh da Aostralia, etre Mor Bismarck ha Mor Arafura. Rannet eo bet e teir lodenn (Ginea-Nevez ar C’hornaoueg, Ginea-Nevez ar Biz hag ar Gevred) gant trevadennerien Europa (Alamagn, Breizh-Veur hag an Izelvroioù) e fin an XIX$^{vet}$ kantved.
Ginea-Nevez ar C’hornaoueg a zo bet dindan dalc’h an Izelvroioù adal 1898, o vezañ ur rannvro eus Indez Nederlandat ar Reter. Pa voe asantet gant gouarnamant Den Haag dizalc'hiezh an drevadenn e 1949 - a zeuas da vezañ Indonezia - e kendalc’has Ginea-Nevez ar C’hornaoueg da vezañ meret gant an Izelvroioù.

## Melestradurezh an Izelvroioù

E 1950 e voe embannet un timbr warn-ugent evit an tiriad nevez-se en ur implij timbroù boutin an Izelvroioù gant an alc’hwez NIEUW GUINEA.
Heuliet e vo ar rummad-se gant unan gouestlet d’an evned e 1954, gant ar meneg "NEDERLANDS NIEUW GUINEA" ar wech-mañ. Un heuliad 8 timbr boutin gant poltred ar rouanez Juliana a voe embannet nebeut goude.
Timbroù madoberus a ya d’ober an darn vrasañ eus an embannadurioù etre 1955 ha 1959 : evit sikour ar Groaz Ruz e 1955 ha 1958, ar stourm a-enep al lorgnez hag evit ar vugale e 1957, sikour sokial evit annezidi an enezenn e 1959….

## Melestradurezh ar Broadoù Unanet

Da-heul Emglev New York e voe fiziet dazont Ginea-Nevez ar C’hornaoueg en Aozadur ar Broadoù Unanet e miz Eost 1962. Dreistmoullet e voe 19 timbr kozh gant UNTEA da lavaret eo United Nations Temporary Executive Authority (Aotrouniezh-seveniñ berrbad ar Broadoù Unanet).

## Melestradurezh Indonezia

Ne badas ket pell kefridi an A.B.U. rak d’ar 1añ a viz Mae 1963 e tileze e garg evit fiziañ e gouarnamant Jakarta ar giriegezh da verañ Ginea Nevez ar C’hornaoueg … hep goulenn digant an annezidi ha mat e oa dezho pe get.
E 1964 e voe embannet un toullad timbroù gant ar meneg IRIAN BARAT dreistmoullet, anv nevez (betek 1969) an tiriad a zeuas da vezañ ur proviñs eus Indonezia. REPUBLIK INDONESIA hag IRIAN BARAT (gant lizherennoù bihanoc’h) a lenner c’hoazh war an timbroù embannet e 1968 gant Postoù Indonezia, met pa voe enframmet penn-da-benn an tiriad er republik e 1970, n’eus mui kaoz eus timbroù savet a-ratozh evit e boblañs.

## Pennadoù kar

* Timbroù Indonezia
* Timbroù Papoua Ginea-Nevez
# DWM

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
DWM a c'hall bezañ :
* an dwm, ur merour prenestroù evit X11 en urzhiataerezh ;
* Desktop Window Manager, ur merour prenestroù implijet adalek Windows Vista ;
* an Deutsche Waffen- und Munitionsfabriken, un embregerezh armoù-tan ha munisionoù alaman oberiant etre 1896 ha 1944 ;
* an Deutsche Waggon und Maschinenfabrik, un embregerezh kirri-boutin ha tramgirri alaman ganet diwar an Deutsche Waffen- und Munitionsfabriken.
# Patrice Marquand

Patrice Marquand zo ur skrivagner hag un troour brezhonek genidik eus Burgundi, ezel eus ar Société française des traducteurs. Savet en deus an embregerezh treiñ Eog. Savet en deus un nebeud skridoù brezhonek diwar-benn Danvez Breizh ha danevelloù lennegel ivez.

## Buhez

Desavet eo bet e Burgundi. E 1987 e tapas un diplom e skol-veur Grenoble war deknologiezh an tommerezh hag an energiezh. E 1989 e labouras evel rener labourioù er sevel tiez (speurennoù ha falsselioù) en Enez-Frañs hag e sevenas labourioù e Roazhon erfin.
E 2000 ec'h eas da chom nepell diouzh Roazhon ha pa oa sod gant ar sevenadur keltiek e teskas brezhoneg dre gentelioù Skol an Emsav, dre stajoù ha dre ur stummadur hir gant Stumdi a-raok mont da dapout un aotreegezh hag ur master er Greizenn an Enklaskoù Breizhek ha Keltiek.
Soutenet en doa un dezenn e 2012 dirak Skol-veur Roazhon 2 diwar-benn An darempredoù a sevenadur etre Breizh hag Akitania er Grennamzer.
Eus 2013 da 2017 ez eo bet kenurzhier war ar sevenadur hag an touristerezh en Oaled Landelo. E 2017 e savas un embregerezh hiniennel anvet « Eog » evit kinnig troidigezhioù brezhonek d’an embregerezhioù ha da aozadurioù a bep seurt. Kroget eo da sevel skridoù istorel ha lennegel e brezhoneg, danevelloù dreist-holl.
E Speied emañ o chom.

## Embannadennoù
### Danevelloù

* War roudoù hol lennegezh kollet. Al Liamm, niv. 463, Meurzh-Ebrel 2024. Danevell war dodenn kest an testennoù brezhonek kollet.
* E kambr ar skrivagner. Al Liamm, niv. 464, Mae-Even 2024.

### Studiadennoù

* Merlin, de la tradition brittonique médiévale à la littérature orale de Basse-Bretagne. Stummadur aozet gant ar Société de Mythologie Française, Ebrel 2006, Landelo.
* Neptun Hippius ha roue Marc’h e zivskouarn marc’h. Hor Yezh, niv. 251, Gwengolo 2007, pp. 3-17.
* Marc’h e zivskouarn marc’h ha mojenn Tristan . Hor Yezh, niv. 254, Mezheven 2008, pp. 3-13.

### Troidigezh

* 2019 : Joël Chatain, Osez ça.

## Levrlennadur

* Atersadenn gant Ya!, niv. 1005, 10 Gwengolo 2024 : Un emgav gant Patrice Marquand.

## Liamm diavaez

* Eog

## Notennoù ha daveennoù

* ↑ War al lennegezh okitanek ez eo ur mailh ivezh.
* ↑ Gwelit e curriculum vitae da bellgargañ diwar e lec’hienn vicherel.
# Roll ar strolladoù dastumerien timbroù
## Aodoù-an-Arvor

| Strollad | Chomlec'h | Lec'hienn | Darempred |

## Penn-ar-Bed

| Strollad | Chomlec'h | Lec'hienn | Darempred |
| Cercle philatélique et cartophile de Cornouaille | Ti ar c’hevredigezhioù 53 hent-dall an Oded 29000 Kemper | | Postel : alain.milone@orange.fr |

## Il-ha-Gwilen

| Strollad | Chomlec'h | Lec'hienn | Darempred |
| Société Philatélique de Rennes (S.P.R.) | 60 La Houltais 35850 Romillé/Rovelieg | S.P.R. | |
| Amicale Rennaise Philatelique | La Bauchée 35135 Chantepie/Kantpig | A.R.P. | |
| Asso. Philatélique de la Côte d'Emeraude | 10 rue de la Malouine 35400 Sant-Malou | La Jacques Cartier | Kadoriad : Pierrick Lemasson Postel : pilemasson@laposte.net |
| Club Philatelique Vitreen | 27 rue Notre-Dame 35360 Gwitreg | | Kadoriad : Sébastien Jourdan Pgz: 02 99 74 05 50 |

## Liger-Atlantel

| Strollad | Chomlec'h | Lec'hienn | Darempred |
| L’Ancre | Ti ar c’hevredigezhioù -Ar Ranzay 2 bis straed Hermann Geiger 44300 Naoned | L'Ancre | |
| Amicale Philatélique de Nantes | Ti ar c’hevredigezhioù 11 straed Prinquiau 44100 Naoned | Philatélie Nantes | Postel : apn.philatelienantes@gmail.com |
| Club Philatélique du Pays d'Ancenis | Ancien relais de poste Straed Jeneral Leclerc 44150 Ankiniz-Sant-Jereon | |
| Association Philatélique et Cartophile Rezéenne | 40 straed Jean Jaurès 44400 Rezé/Reudied | APCR | |
| Club Philatélique Vertavien | | CPV44 | Postel : jean.pierre.morice@free.fr Dre lizher : C/o Kadoriad Jean- Pierre MORICE Pellgomz : 02 40 34 93 05 Emgav bep pemzektez el levraoueg Libre Court straed Henri Charpentier e Gwerzhav. |

## Mor-Bihan

| Strollad | Chomlec'h | Lec'hienn | Darempred |
| Association philatélique armoricaine | Maison des Familles de Lorient 2 straed ar C'helenner Maze 56100 An Oriant | | Postel : edouard.passavant@gmail.com |
| An Oriant philatélie | Maison pour tous 2 straed Maurice Thorez 56100 An Oriant | | Postel : serge.bourg@orange.fr |
| Amicale philatélique gourinoise | Gourin | | Postel : marcelcarmard@wanadoo.fr |
| Philatélie Vannetaise | Maison des Associations 31 straed Guillaume Le Bartz 56000 Gwened | Philatélie vannetaise | Postel : herve.grunberg@orange.fr |

## Liamm diavaez

* Groupement philatélique de Bretagne - GRAPB
# Vigogn

Vigogn :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Kerentiad : | Camelidae |
| Genad : | Vicugna |
| Anv skiantel ||
| Vicugna vicugna Molina, 1782 ||
| D'ar vevoniezh e tenn ar pennad-mañ. ||
Ar vigogn (Vicugna vicugna) a zo ur bronneg hag a vev e Suamerika (Arc'hantina, Chile, Bolivia, Perou, Ecuador).
# Tlaloc

Tlaloc (e nahouatleg klasel Tlāloc /ˈtɬaːlok/) a oa un doue e Mitologiezh an Azteked. Evel doue ar glav, Tlaloc a oa ivez un doue eus strujusted an douar hag eus an dour. Azeulet e oa gant forzh tud evel pourvezer madoberiant ar vuhez hag ar boued. Kouskoude e oa doujet ivez evit e varregezh da deuler kazarc'h, kurun, ha luc'hed, hag abalamour ma oa aotrou war elfenn c'halloudus an dour. Liammet eo Tlaloc ivez ouzh ar grozhioù, ar stivelloù, hag ar menezioù, ar Menez sakr peurgetket el lec'h ma oa sañset bezañ o chom. Al loened a c'halle kemer o stumm a oa ar c'herc'heized hag al loened dour evel an divelfenneged, ar melc'hwed-krogennek, ha marteze al loened mor, ar c'hregin peurgetket. Un arouez a-bouez eus an doue e oa ar stragon mec'hikan, Tagetes lucida, anvet yauhtli gant an Azteked. Devet e veze evel ezañs lidek el lidoù relijiel.
Unan eus an azeulerezhioù koshañ ha ledetañ e oa azeulerezh Tlaloc. Daoust ma'z eo aztekek anv Tlaloc, azeulerezh un doue eus ar barradoù-amzer evel Tlaloc, liammet ouzh santualioù savet e krec'h ar menezioù ha gant ar glav pourvezer a vuhez, zo ken kozh d'an nebeutañ ha Teotihuacan hag a oa amprestet moarvat digant an doue Maya Chaac, peotramant eo ar c'hontrol, pe marteze e oa savet da-heul un diaraoger olmek. Dizoloet ez eus bet ur santual da Dlaloc dindan an douar e Teotihuacan.

## Notennoù

* ↑ Andrews, J. Richard, Introduction to Classical Nahuatl, University of Oklahoma Press , 2003, ISBN:978-0-8061-3452-9
* ↑ Fray Bernardino de Sahagun, Florentine Codex: General History of the Things of New Spain, 1569, p.2 : "Lakaet e oa war e gont ar glav ; rak fardañ a rae anezhañ, e lakaat a rae da gouezhañ, skignañ a rae ar glav evel had, hag ar c'hazarc'h ivez. Lakaat a rae da ziwan, da greskiñ, da zeliaouiñ, da vleuñviñ, da veürañ, ar gwez, ar plant, hor boued".
* ↑ [url=http://www.mexicolore.co.uk/aztecs/flora-and-fauna/frogs-and-toads "Frogs and toads", mexicolore.co.uk
* ↑ Townsend, Richard F. (1992). The Aztecs Thames & Hudson: London. p. 122.
# 7 mm-08 Remington

Ar 7 mm-08 Remington zo ur gartouchenn armoù-skoaz produet da gentañ gant an embregerezh stadunanat Remington adalek 1980. Ur gopienn eo eus ur gartouchenn wildcat deveret war-dro 1958 diwar an .308 Winchester, strishaet he c'holier evit degemer ur vannadell 7 mm. Anvet e oa ar wildcat-se 7 mm-308 da gentañ, met pa zivizas Remington produiñ anezhi e 1980 e voe tennet ar sifr 3 eus an anv evit chom hep meskañ an daou vunision.

## Implij

Ar 7 mm-08 en deus perzhioù bannouriezh kenkoulz hag an .308 Winchester, met skañvoc'h eo ha nebeutoc'h a argil zo gantañ. Abalamour da se eo bet poblek-tre e bed ar chase. E-touez ar c'hartouchennoù armoù-skoaz gwerzhetañ e oa e 2022 c'hoazh. Implijet eo bet kalz e bed ar sportoù tennañ e broioù evel Frañs pa oa difennet an .308 Winchester.

## Daveennoù

* Taolenn ar munision war lodenn TDCC lec'hienn ar CIP
* ↑ (es) 7 mm-08 Remington Rimless, Municion.org (lennet d'an 29/10/2024)
* ↑ (fr) La .308 Winchester et sa comparaison avec la 7.08 Remington - Suite, Le blog du tireur de précision, 23/10/2013 (lennet d'an 29/10/2024)
* ↑ (en) HARMER Jim, Top 15 most popular rifle cartridges, Backfire, 13/02/2024 (lennet d'an 29/10/2024)
# Remington 700

Ar Remington model 700 zo ur garabinenn-vorailh produet abaoe 1962 gant an embregerezh stadunanat Remington hag awenet gant ar c'harabinennoù Mauser Karabiner 98k, Winchester Model 70 ha Remington Model 30. Hec'h adstummoù M24 pe M40A3 a vez implijet gant an US Army hag an US Marine Corps evel fuzuilhoù-resisted.

## Kinnig

Ar Remington 700, anvet ivez R700, a zo bet produet e meur a galibr bras abaoe he c'hanedigezh e 1962. Ar re boblekañ anezhe eo ar 7 mm-08 Remington, an .22-250 Remington, an .243 Winchester, an .308 Winchester, an .30-06 Springfield hag an .338 Lapua Magnum.
Un arm poblek-tre eo evel fuzuilh-resisted e polis hag e armeoù ar bed a-bezh, e bed ar chase koulz hag er sportoù tennañ. Ouzhpenn 5 milion a skouerennoù anezhi zo bet produet abaoe 1962.
He fust hag e lamm a gaver e meur a seurt danvez (koad, sintetek) ha meur a seurt liv. Kalz pezhioù ouzhpenn a gaver war ar marc'had ha priziet eo ar garabinenn-mañ gant an dennerien a fell dezhe sevel un arm custom.

## Broioù a implij an arm evit o nezhioù-surentez

* Albania
* Aljeria : BRI (Brigade de Recherche et d'Intervention) ha GIS (Groupe d'Intervention Spécial)
* Alamagn
* Arabia Saoudat
* Arc'hantina
* Aostralia
* Belgia : GVP (Gespecialiseerde Verkenningsploegen) / ESR (Équipes Spécialisées de Reconnaissance (ESR), SIE (Speciaal Interventie-Eskadron) / ESI (Escadron Spécial d'Intervention / Services d'interventions des polices locales)
* Brazil
* Chile
* Danmark
* Egipt
* Emirelezhioù Arab Unanet : UAE Special Forces, Abu Dhabi Police SWAT, Dubai Police SWAT, UAE VIP Protection Team
* Finland, dindan an anv 9.00 KP 200
* Jamaika : JCF (Jamaica Constabular Force)
* Japan
* Kanada
* Kolombia
* Republik Korea
* Maroko : arme, polis, nerzhioù ispisial
* Mec'hiko
* Rouantelezh-Unanet : SAS (Special Air Service)
* Spagn
* Stadoù-Unanet Amerika
* Suafrika
* Tunizia : USGN (Unité Spéciale de la Garde Nationale), armoù kambret e .308 Win.

## Liammoù diavaez

* (en) Adstummoù ar garabinenn produet hiziv an deiz war lec'hienn Remington (lennet d'an 29/10/2024)

## Daveennoù

* ↑ (en) LEE Jerry, America's rifle : The Remington Model 700 war GunDigest, 15/01/2019 (lennet d'an 23/01/2024)
# Reveulzi an dinded

Reveulzi an dinded (ukraineg: Революція гідності, Revoliutsiia hidnosti), anvet ivez Reveulzi Maidan pe Dispac'h Ukraina, a oa c'hoarvezet en Ukraina e miz C'hwevrer 2014 e fin manifestadegoù an Euromaidan, pa oa bet emgannoù etre emsaverien ha nerzhioù polis Stad e Kyiv, kêr-benn ar vro, e-kerzh resped ar prezidant Viktor Ianoukovytch, hag o doa lakaet ar prezidant da vont kuit ha degaset un distro da vonreizh 2004 ha penn kentañ ar Brezel etre Ukraina ha Rusia e 2014.
# Koffi Olomide

Antoine Christophe Agbepa Mumba, pe Koffi Olomidé, lesanvet roue ar rumba kongoat pe Le grand Mopao (ar patron bras, er yezh lingala), ganet d'an 13 a viz Gouhere 1956 e Kisangani, e Republik Demokratel Kongo, zo un c'haner, saver pozioù ha produer sonerezh. E 1986 en doa krouet ar strollad Quartier latin international en deus roet lañs da arzourien yaouank evel Suzuki Luzubu 4x4, Bouro Mpela pe Fally Ipupa, deuet brudet-mat en Afrika. Krouet en deus ul label anvet Koffi Central e 2013.

## Notennoù ha daveennoù

* ↑ https://www.ouest-france.fr/faits-divers/agression/agressions-sexuelles-la-star-koffi-olomide-fixe-sur-son-sort-le-18-mars-6219911
* ↑ https://culturebox.francetvinfo.fr/musique/agressions-sexuelles-le-chanteur-congolais-koffi-olomide-sera-juge-en-france-274245
# Herostratos

Herostratos (Ηρόστρατος) e henc'hresianeg) a lakeas an tan en Artemision Efesa, unan eus Seizh Marzh ar Bed d'an 21 a viz Gouhere eus ar bloaz 356 a-raok JK, an deiz en-eeun ma oa ganet Aleksandr Veur.
# Mohamed Al-Fayed

Mohamed Abdel Moneim Al-Fayed, ganet d'ar 27 a viz Genver 1929 hag aet da Anaon d'an 30 a viz Eost 2023, a oa ur miliarder ha den a aferioù eus Egipt. Darn eus e aferioù hag e lec'h bevañ pennañ a oa er Rouantelezh-Unanet abaoe kreiz ar bloavezhioù 1960. Perc'henn e oa war al leti Ritz e Pariz, war ar stal Harrods e Londrez ha war klub mell-droad Fulham. Pa oa marvet, e 2023, e oa bet istimet gant ar gelaouenn Forbes e save e beadra da zaou viliard a zollarioù.
Fayed a oa bet dimezet da Samira Khashoggi etre 1954 betek 1956. Ur mab o doa bet, Dodi Al-Fayed, hag a oa bet e karantez gant Diana, priñsez Kembre, pa oant marvet o-daou en ur gwallzarvoud oto e Pariz e 1997.
Abaoe 1995 e oa evezhiet Fayed gant ar mediaioù evit abegoù reizhel lies rebechet dezhañ : tagadennoù reizhel, harellerezh reizhel ha gwallerezhioù. E 2024 e oa deuet war-wel an hollad aferioù niverus-se gant ouzhpenn 200 maouez o sevel klemm. Ar re-se o deus krouet Justice for Harrods Survivors, ur strolladur eus darn eus ar c'hlemmoù.

## Notennoù ha daveennoù

* ↑ (fr) Violences sexuelles : plus de 200 femmes accusant Mohamed Al-Fayed négocient un accord avec Harrods, Ouest-France, 11/10/2024 (lennet d'an 11/10/2024)
# Euromaidan

Euromaidan (ukraineg: Євромайдан, Yevromaidan 'Plasenn Euro'), pe Emsavadeg ar Maidan, a oa bet un hollad manifestadegoù ha trubuilhoù trevour en Ukraina. Kroget e oa d'an 21 a viz Du 2013 gant manifestadegoù ramzel e Maidan Nezalezhnosti (Plasenn an Dieubidigezh) e Kyiv. Ar manifestadegoù a oa a-enep ar prezidant Viktor Ianoukovytch ha dreist-holl ar c'hoant a oa bet gantañ da chom hep sinañ an emglevioù tostaat etre Ukraina hag Europa, ha gwashoc'h c'hoazh evit an emsavidi e oa bet choazet gantañ tostaat ouzh Rusia hag Unvaniezh Ekonomikel Eurazia.
Parlamant Ukraina (Rada) a oa savet a-du dija evit an darn vrasañ gant sinañ an emglev gant an Unvaniezh Europat, met Rusia a oa bet o pouezañ kreñv war Ukraina evit nac'hañ an emglev. Manifestadegoù sioul a oa bet da gentañ, aet e oa al luskad war ledanaat ha kroget e oa da c'houlenn ez afe kuit Ianoukovytch hag ar Gouarnamant Azarov. Ar vanifesterien a enebe ouzh breinadur ar gouarnamant, drougimplij ar galloud, torfedoù enep gwirioù Mab-Den, ha levezon an oligarked. Transparency International en doa lakaet an anv Ianoukovytch evel unan eus gwashañ drougskouerioù breinadur dre ar bed. D'an 30 a viz Du e oa bet skarzhet feuls ar vanifesterien, ar pezh a oa bet abeg d'ur c'hounnar brasoc'h c'hoazh. Euromaidan e oa bet ar brasañ luskad a-yoc'h demokratel en Europa abaoe 1989 ha deroù Reveulzi an dinded e 2014.
# Saint-Hilaire-du-Harcouët

Saint-Hilaire-du-Harcouët :
| Ar gêr gwelet eus an oabl. ||
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Avranches |
| Kanton | Saint-Hilaire-du-Harcouët (pennlec'h) |
| Kod kumun | 50484 |
| Kod post | 50600, 50730 |
| Maer Amzer gefridi | Mikaëlle Seguin 2020-2026 |
| Etrekumuniezh | Communauté de communes de Saint-Hilaire-du-Harcouët (sez) |
| Lec'hienn web | https://www.st-hilaire-du-harcouet.fr/ |
| Poblañsouriezh ||
| Poblañs | 6 169 ann. (2020) |
| Stankter | 131 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 56 m — brasañ 192 m |
| Gorread | 46,97 km² |
| kemmañ |
Saint-Hilaire-du-Harcouët zo ur gumun e departamant Manche e Bro-C'hall.

## Istor
### XXI$^{vet}$ kantved

* D'ar 1añ a viz Genver 2016 eo bet bodet kumunioù Saint-Hilaire-du-Harcouët, Saint-Martin-de-Landelles ha Virey d'ober ur gumun nevez anvet Saint-Hilaire-du-Harcouët.

## Monumantoù ha traoù heverk

* Kloc'hdi kozh Saint-Hilaire-du-Harcouët.
* Parc Ange Michel, e Saint-Martin-de-Landelles.
* Iliz Virey.

## Melestradurezh

Roll ar vaered :
| Mare | Mare | Anv | Strollad | Karg |
| mars 2008 | → bremañ | Gilbert Badiou | | |
| N'eo ket anavezet c'hoazh an holl fedoù. |||||

## Gevelliñ

* Zierikzee (Izelvroioù) abaoe 1955
* Saint-Pièrre (Jerzenez)

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Dastumad an aktaoù melestradurel Prefeti Manche niv. 79, Kerzu 2015
* ↑ Addilennet goude krouidigezh ar gumun nevez: Hélène Leforestier, «Saint-Hilaire-du-Harcouët : Gilbert Badiou élu maire de la commune nouvelle », La Manche libre, 12 Genver 2016.
# De Vita Caesarum

De Vita Caesarum (Buhezioù an Daouzek Caesar) zo un oberenn istorel gant ar skrivagner latin Caius Suetonius Tranquilus diwar-benn an daouzek impalaer roman kentañ, o kontañ Julius Caesar.

## An Daouzek Caesar

Setu int :
* Julius Caesar
* Augustus
* Tiberius
* Caligula
* Glaoda
* Neron
* Galba
* Otho
* Vitellius
* Vespasianus
* Titus
* Domitianus

## Liamm diavaez

* An destenn e latin war al lec'hienn The latin library
# Familhoù evel hon hini

Familhoù evel hon hini (Titl orin : Familier som vores) zo un heuliad drama danek eus 2024, sevenet gant Thomas Vinterberg ha skrivet gant Vinterberg ha Bo Hr. Hansen evit ar chaddenn skinwel danat TV 2.
Abalamour m'emañ live ar mor o kreskiñ e rank Laura hag he familh kuitaat o bro c'henidik, Danmark.
Diwar-benn nerzh mab-den eo muioc'h, diwar-benn penaos e c'hall an dud krouiñ strategiezhioù evit en em zifenn pa vez u enkadenn ha pa vezont dispartiet diouzh ar pezh a blij dezho, eme Thomas Vinterberg}}.

## Liammoù diavaez

* Families like Ours on IMDb

## Notennoù

* ↑ 'Families Like Ours' Director Thomas Vinterberg On His Apocalyptic Series: "I Started Thinking, What Would Happen If We Became The Refugees?" (31 August 2024).
# Timbroù Kongo Frañs

Anvet eo bet Kongo Frañs an drevadenn c'hall diazezet war ar rannvro a vod hiriv an deiz Republik Kongo, Gabon ha Republik Kreizafrika. Gant ar feur-emglevioù a voe sinet d’an 10 a viz Gwengolo ha d’an 3e a viz Here 1880 etre Pierre Savorgnan de Brazza, en anv Republik Bro-C’hall, hag ar roue Illoy Loubath Imoumba Iañ, en anv ar bobl Teke e teue ar pobloù afrikan da vezañ gwarezet ez-ofisiel gant ar C’hallaoued.
E 1886 e voe krouet trevadenn Gabon. Kendeuzet e voe, e 1888, gant hini Kongo dindan an anv Gabon-Kongo ha Kongo-Frañs e 1898.
E 1904, dre an dekred embannet d'an 29 a viz Kerzu 1903, e teuas Gabon da vezañ un drevadenn dibar adarre, ar peurrest eus Kongo Frañs a savas an div drevadenn Kongo Grenn (Moyen Congo), Oubangui-Chari ha tiriad milourel Tchad.
E 1910 e voe enframmet trevadennoù Gabon ha Kongo en Afrika ar C'heheder C'hall.
Dreistmoullet e voe timbroù Trevadennoù Frans e 1891 gant Congo français 5 c., ul lodenn anezho gant ur fazi : COngo Français. E 1892 e voe lakaet e gwerzh ar rummad Navigation et Commerce gant an enskrivadur “CONGO FRANCAIS”.
Heuliet eo bet gant ur rummad skeudennaouet e 1900 o kinnig ul loupard, ur vaouez Bakalai ha “Bali ar gwez-koko e Libreville”, moullet gant daou liv bep tro. Adimplijet e voe patrom an timbroù gant ar meneg MOYEN CONGO e 1907.
Heverk eo roudoù-dour an timbroù skeudennaouet er bloaz 1900 : brankoù plant int gant askol evit an talvoudoù-gwerzh izel (betek 15c), bod-roz evit an talvoudoù-gwerzh betek 75c, hag ur brank olivez evit ar re 1 lur, 2 lur ha 5 lur.
War-dro 47 timbr a voe embannet dindan anv 'Congo Français' etre 1891 ha 1900. Erlec'hiet int bet gant re Gabon ha re Kongo Grenn e 1904.

## Pennadoù kar

* Timbroù Gabon
* Timbroù Kongo Grenn
* Timbroù Oubangi-Chari
* Timbroù Afrika ar C’heheder C’hall
# Timbroù Tchad

Emañ Tchad e-kreiz Afrika, etre Libia en norzh ha Republik Kreizafrika er su. Treset eo bet bevennoù ar vro gant an drevadennourien e fin an XIX$^{vet}$ kantved. Aloubet gant Bro-C’hall, Tchad a voe ur vro warezet adalek 1900 dre sevel Tiriad milourel Broioù ha gwarezoù Tchad. Fiziet e vo enni statud un drevadenn e-barzh “Afrika gall ar C’heheder” betek 1946. Dizalc’h e voe ez-ofisiel diouzh Bro-C’hall e miz Eost 1960.
Gant krouidigezh burev-post Fort-Lamy e 1905, war atiz melestradurezh Frañs e krog servij ar postoù er vro. Burevioù all a voe digoret en Abeche (1909), Ati (1909), Amm ha Timan, Bousso, Mandjafa ha Tchekna (1910), Fada ha Faya-Largeau (1920).
Ar postoù a implije betek 1915 timbroù Kongo Frañs, re Oubangui-Chari diwezhatoc'h, warno ar gerioù OUBANGUI-CHARI-TCHAD.
Dont a reas Tchad dindan melestradurezh sivil e 1920, hag e 1922 e voe embannet an timbroù kentañ dreistmoullet gant ar meneg TCHAD. Gwerzhet e voe rummad Loupard Kongo Frañs, moullet etre 1907 ha 1917. An hevelep rummad a voe ouzhpennet AFRIQUE EQUATORIALE FRANÇAISE warnañ e 1924. Etre 1924 ha 1933 e kaver 32 dimbr savet war ar memes pratrom gant livioù ha prizioù disheñvel.
E 1931 e teuas er-maez un timbr a vrude Diskouezadeg an Trevadennoù e Pariz, un degouezh a voe lidet e pep lec’h en impalaeriezh c’hall, gant an alc’hwez TCHAD. Echuiñ a reas an embann timbroù e 1936 avat, hag ec’h implijas Tchad an timbroù embannet evit holl vroioù Afrika ar C'heheder C'hall.
E 1959, pa oa o tostaat an dizalc'hiezh, e embannas ar vro he zimbroù kentañ : dastum ur vleunienn kotoñs, pesketaerien war lenn Tchad hag ur penn antilopenn.
Tri zimbr a voe urzhiet gant Postoù ar Republik yaouank evit lidañ degemer Tchad e Aozadur ar Broadoù Unanet e 1961. REPUBLIQUE DU TCHAD a lenner war bep timbr ar vro bremañ.
Dibabet o deus ar postoù moullañ timbroù bras alies ha kalzig anezho bep bloaz. Brudet eo Tchad evit bezañ savet timbroù alaouret (C'hoarioù Olimpek 1970 ha 1971, Kib vell-droad ar Bed…) da vezañ gwerzhet er-maez ar vro kentoc’h evit bastañ da ezhommoù an annezidi.

## Pennadoù kar

* Timbroù Kongo Frañs
* Timbroù Oubangi-Chari
* Timbroù Afrika ar C'heheder C'hall